NTNU
Norges teknisk-naturvitenskapelige
universitet
24.01.2012 /BKR

Vedtatt uendret av Styret
27.02. 2012. (Oppdatert Ph-D-forskrift
er vedlagt S-sak 4/12)

PROTOKOLL
fra møte mandag 23. januar 2012, kl. 13.15 – 15.00 og
24. januar 2012, kl. 10.00 – 11.00
Møtested: Skifer Hotel, Oppdal

Deltakere:
Styret:Advokat Marit Arnstad
Stipendiat Julien S. Bourrelle
Professor Anne Kristine Børresen
Forsker Ådne Cappelen
Seksjonssjef Kristin Dæhli
Professor Bjarne Foss
Student Åsa Snilstveit Hoem
Professor Helge Holden
Student Sverre Haug Lindseth
Seniorrådgiver Ingvild Vaggen Malvik
Forfall:
Direktør Morten Loktu
Rektor Karin Röding
Administrasjonen:
Rektor Torbjørn Digernes
Prorektor Johan E. Hustad
Prorektor Berit Kjeldstad
Prorektor Kari Melby
Direktør for økonomi og eiendom Frank Arntsen
Direktør for organisasjon og informasjon Trond Singsaas
Konsulent Beate K. Reinertsen

Sakene ble behandlet i følgende rekkefølge:23.01.: S-sak 1, Orienteringer, S-sakene 2 – 4
24.01.: O-sak 1, Eventuelt
Orienteringer:
1. Rektor orienterte om personalsak (u.off.)

Side 1 av 19

2. Prorektor Melby orienterte fra Kunnskapsdepartementets kontaktkonferanse. Styreleder
Arnstad, organisasjonsdirektør Singsaas og prorektor Melby deltok fra NTNU.
3. Etatsstyringsmøte med Kunnskapsdepartementet blir 7. mai, kl. 16 - 18. Det vil bli 8 som
representerer NTNU. I tillegg til rektor, vil de øvrige bli representanter fra Styret.
Foreløpig avklart er styreleder, Anne Kristine Børresen, Kristin Dæhli og Sverre Lindseth.
_________________________________________________________________________
S-sak 1/12

Godkjenning av protokoll fra Styrets møte 08.12. 2011

Vedtak:Protokoll fra Styrets møte 7.12. 2011 godkjennes uendretS-sak 2/12

Rapport og planer 2011 – 2012, Styrets innledning, rapport om Styrets
arbeid i 2011 og rapport om forvaltning av fullmakter
Notat

Vedtak:Styret tar arbeidet så langt med kapittel 1, kapittel 3.6 og kapittel.3.7 i dokumentet Rapport og
planer 2011 – 2012 til etterretning, med de endringer som framkom i møtet.

S-sak 3/12

Forskningsmeldingen 2013
Notat

Vedtak:Styret ber rektor utforme NTNUs innspill til Kunnskapsdepartementet i forbindelse medarbeidet med ny forskningsmelding i tråd med de vurderinger som kom fram i møtet.

S-sak 4/12

Revisjon av forskrift for graden philosophiae doctor (ph.d.) ved NTNU
Notat

Vedtak:1. Styret vedtar den reviderte Forskrift for graden philosophiae doctor (ph.d.) ved Norges
teknisk-naturvitenskapelige universitet. Forskriften trer i kraft fra og med 1. august 2012.
Samtidig oppheves gammel forskrift av 7. desember 2005 nr. 1685.
2. Bestemmelsene i forskriftens § 15 gjøres gjeldende for alle ph.d.-kandidater som leverer
inn avhandlingen til bedømmelse fra og med 1. april 2012.
3. Rektor bes om å bringe standardavtalene for opptak til ph.d.-utdanningen samt veiledningfor bedømmelse av doktorgrad i tråd med den reviderte forskriften.

Side 2 av 19

4. Rektor får fullmakt til å foreta språklige endringer
Vedtaket var enstemmig.
Helge Holden ba om følgende protokolltilførsel:
Jeg ønsker primært at vurderingsformen i opplæringsdelen for ph.d. studiet skal værebestått/ikke bestått istedenfor bokstavkarakterer.
Forskriften får følgende formulering etter at de språklige endringer er foretatt (fremlagt
i Styret 27.02. 2012):

FORSKRIFT FOR GRADEN PHILOSOPHIAE DOCTOR(PH.D.) VED NORGES TEKNISK-NATURVITENSKAPELIG
UNIVERSITET (NTNU)
Hjemmel: Fastsatt av styret ved NTNU 23. januar 2012 med hjemmel i lov 1. april 2005 nr.
15 om universiteter og høyskoler § 3-3 og § 3-9 nr. 7.
Følgende paragrafer i forskrift 7. desember 2005 nr. 1684 om studier ved NTNU, vedtatt av
Styret, gjelder for doktorgradsutdanningen: § 2, § 10 - § 12, § 23 nr. 3, § 24 - § 30, § 32 - §40, § 42 og § 44.

DEL I INNLEDENDE BESTEMMELSER§ 1 Forskriftens virkeområde
Denne forskriften gjelder all utdanning som fører frem til graden philosophiae doctor (ph.d.).
Forskriften gir regler om opptak til, gjennomføring og avslutning av ph.d.-utdanningen,herunder fellesgrader og cotutelle. Integrert ph.d.-utdanning er et spesielt tilrettelagt
studieopplegg frem til graden ph.d. ved NTNU. Det er fastsatt enkelte særbestemmelser for
dette utdanningsløpet i egen forskrift om integrert ph.d.-utdanning (2005).

§ 2 Omfang, innhold og målsetting for ph.d.-utdanningen
Ph.d.-utdanningen skal kvalifisere for forskningsvirksomhet av høy internasjonal standard og
for annet arbeid i samfunnet hvor det stilles store krav til vitenskapelig innsikt og analytisk
tenkning, i samsvar med god vitenskapelig skikk og forskningsetiske standarder. Ph.d.utdanningen skal gi kandidaten kunnskap, ferdigheter og kompetanse i tråd med det nasjonale
kvalifikasjonsrammeverket. Den skal bidra til internasjonalisering av forskningen, fagmiljøetog kandidaten selv.
Ph.d.-utdanningen er normert til tre (3) års fulltidsstudier og inkluderer en opplæringsdel av
minimum 30 studiepoengs omfang. Ph.d.-utdanningens viktigste komponent er et selvstendig
forskningsarbeid som gjennomføres under aktiv veiledning.
Ph.d.-graden tildeles på grunnlag av:
 Godkjent vitenskapelig avhandlingSide 3 av 19Godkjent gjennomføring av opplæringsdelen
Godkjent prøveforelesning over oppgitt emne
Godkjent offentlig forsvar av avhandlingen (disputas)§ 3 Ansvaret for ph.d.-utdanningen
Institusjonens styre har det overordnede ansvaret for ph.d.-utdanningen. Utdanningenorganiseres i programmer som forvaltes av fakultetene.
Rektor oppretter ph.d.-programmer etter forslag fra fakultetene og fastsetter samtidig hvilket
fakultet som skal forvalte programmet (vertsfakultetet). Ph.d.-programmer kan opprettes isamarbeid mellom flere fakulteter og med nasjonale eller internasjonale
forskningsinstitusjoner.
Når et ph.d.-program opprettes i samarbeid mellom flere fakulteter, skal det oppnevnes etprogramråd med representanter for de fakultetene som deltar. Programrådet gir vertsfakultetet
anbefaling om opptak av kandidater, godkjenning av utdanning, studieplan og
emnebeskrivelser.
Fakultetet som forvalter ph.d.-programmet vedtar studieplanen og emnebeskrivelsene.

§ 4 Kvalitetssikring
Ph.d.-utdanningen omfattes av NTNUs kvalitetssystem. NTNUs felles standard for
doktorgradsutdanning skal ligge til grunn for fakultetets kvalitetssikring.

DEL II OPPTAK§ 5 Opptak§ 5.1 Vilkår for opptak
For opptak til ph.d.-utdanningen må søkeren normalt ha en femårig mastergrad, jamfør
beskrivelsene i kvalifikasjonsrammeverkets andre syklus. Fakultet kan etter særskilt vurdering
godkjenne annen likeverdig utdanning som grunnlag for opptak. Norsk erfaringsbasert
mastergrad (90 studiepoeng) alene gir ikke grunnlag for opptak. Fakultetet kan stille ytterligere
krav til kvalifikasjoner etter kriterier som er åpent tilgjengelig og i tråd med NTNUs
rekrutteringspolitikk og faglige profil.
Søkeren skal ha en sterk faglig bakgrunn fra sitt tidligere studium, og ha en veid
gjennomsnittskarakter de siste to år av mastergradstudiet eller tilsvarende utdanning(tilsvarende 120 studiepoeng) som er lik B eller bedre sammenholdt med NTNUs
karakterskala. Søkere uten bokstavkarakterer fra tidligere studium skal ha et like godt faglig
grunnlag. Søkere med svakere karakterbakgrunn vil kunne bli opptatt dersom det
dokumenteres at kandidaten er særskilt egnet til en ph.d.-utdanning.

Side 4 av 19

§ 5.2 SøknadNTNU fastsetter søknadsskjema. Søknaden sendes gjennom instituttet til fakultetet og skal
inneholde: dokumentasjon av den utdanning som skal ligge til grunn for opptaket
 foreløpig prosjektbeskrivelse som omfatter faglig redegjørelse for prosjektet og plan for
fremdrift.
 dokumentasjon av finansiering dokumentasjon av spesielle behov for faglige og materielle ressurser
 eventuelle planer for opphold ved annen institusjon
 plan for faglig formidling opplysninger om eventuelle immaterialrettslige restriksjoner for å beskytte andres
rettigheter plan for opplæringsdelen forslag på hoved- og medveiledere, samt angivelse av tilknytning til aktivt
forskningsmiljø redegjørelse for eventuelle rettslige og etiske problemstillinger som prosjektet reiser og
hvordan disse kan avklares. Det skal fremgå av søknaden om prosjektet er avhengig av
tillatelse fra forskningsetiske komiteer eller andre myndigheter eller fra private(informanter, pasienter, foreldre etc.). Slike tillatelser skal om mulig være innhentet og
legges ved søknaden.
Fakultetet kan fastsette krav til ytterligere dokumentasjon.
Kandidat og hovedveileder skal sammen så snart som mulig gå igjennom prosjektbeskrivelsen
og vurdere eventuelle behov for justeringer. Fullstendig prosjektbeskrivelse skal foreligge
senest innen seks (6) måneder etter opptak, og gjøre rede for tema, problemstillinger, teori og
metode samt vurdere risiko ved prosjektet.
Det skal normalt søkes om opptak til ph.d.-utdanning innen tre (3) måneder etter oppstart av
det forskningsprosjektet som skal lede frem til ph.d.-graden. Dersom det gjenstår mindre ennett (1) års fulltidsarbeid med forskningsprosjektet ved søknadstidspunkt, skal søkeren avvises,
jf. § 5.5. Det gjelder egne regler for søkere som har bakgrunn fra forskerlinjen imedisinstudiet og tilsvarende studieordninger.

§ 5.3 Residensplikt
Kandidater med ekstern finansiering eller arbeidsplass må ha et opphold ved NTNU på minstett år av ph.d.-utdanningen. Hovedveileder skal føre tilsyn med at residensplikten overholdes.
I spesielle tilfeller kan kravet om residensplikt reduseres, men den foreslåtte ordningen måivareta de faglige kravene til veiledning, samt NTNUs ønske om at kandidaten skal bidra til
institusjonens faglige utvikling og miljø. Uttalelse fra hovedveileder og institutt skal følge
søknad om redusert residensplikt.

§ 5.4 Infrastruktur
Kandidaten skal ha til disposisjon nødvendig infrastruktur for gjennomføring av
forskningsprosjektet. Avgjørelsen av hva som anses som nødvendig infrastruktur for
gjennomføring, tas av fakultetet. For kandidater med ekstern finansiering eller arbeidsplassinngås det avtale mellom fakultet og ekstern part i forbindelse med det enkelte

Side 5 av 19

forskningsprosjekt. Slik avtale skal som hovedregel foreligge på det tidspunkt opptaksvedtaketfor den aktuelle kandidaten fattes, eller kort tid etterpå.

§ 5.5 Opptaksvedtak
Vedtak om opptak gjøres av fakultetet selv og baseres på en samlet vurdering av søknaden.
Fakultetet kan fastsette kriterier for rangering mellom kvalifiserte søkere og begrensning av
opptak når antallet søkere overstiger kapasiteten.
I vedtaket skal hoved- og medveiledere oppnevnes, ansvaret for håndtering av andre behovsom er skissert i søknaden plasseres, og avtaleperioden fastsettes med startdato og sluttdato.
Startdato settes lik startdato for finansiering. Eventuell forlengelse av avtaleperioden må
relateres til rettighet som arbeidstaker og avklares spesielt i forhold til kandidatens
finansieringsgrunnlag.
Opptak skal nektes om:
 avtaler med ekstern tredjepart er til hinder for offentliggjøring og offentlig forsvar avavhandlingen de immaterialrettslige avtaler som er inngått er så urimelige at institusjonen ikke bør
medvirke i prosjektet søkeren ikke vil kunne oppfylle kravet om at minimum ett år av prosjektet skal
gjennomføres etter at vedkommende er tatt opp til ph.d.-utdanningen, jf. § 5.2.

§ 5.6 Avtaleperiode
Ph.d.-utdanningen er normert til tre (3) års fulltidsstudier. Maksimal studietid er seks (6) år fra
starttidspunkt til innlevering av avhandlingen til bedømmelse. Permisjoner, lengre
sykefravær, pliktarbeid og godkjente deltidsstudier medregnes ikke i de 6 årene.
Ved lovhjemlede avbrudd forlenges avtaleperioden tilsvarende.
Kandidaten mister retten til å disputere hvis maksimal studietid overskrides. Vedtak om at
maksimal studietid er overskredet, treffes av fakultetet selv. Fakultetet kan forlenge
avtaleperioden etter begrunnet søknad. Ved innvilget forlengelse kan fakultetet sette
ytterligere betingelser.
Etter avtaleperiodens utløp opphører partenes rettigheter og plikter i henhold til ph.d.- avtalen,slik at ph.d.-kandidaten kan miste sin rett til veiledning, kursdeltakelse og tilgang til
institusjonens infrastruktur. Kandidaten kan likevel søke om å få levere inn avhandlingen til
bedømmelse for ph.d.-graden. Fakultetet selv avgjør søknaden.

§ 5.7 Avslutning før avtalt tid
Frivillig avslutning:
Kandidaten og fakultetet kan avtale at ph.d.-utdanningen avbrytes før avtalt tid. Ved slik
avslutning av ph.d.-utdanningen skal det fastsettes skriftlig hvordan forhold knyttet tiltilsetting, finansiering, rettigheter til resultater m.v. skal ordnes.

Side 6 av 19

Ved frivillig avslutning som skyldes kandidatens ønske om å skifte prosjekt eller overgang til
annet program, skal kandidaten søke nytt opptak på grunnlag av det nye prosjektet. Eventuellekstern finansieringskilde må godkjenne skifte av prosjekt.
Tvungen avslutning:
Fakultet kan vedta tvungen avslutning av ph.d.-utdanningen før avtalt tid. Slik avslutning kan
besluttes hvis ett eller flere av følgende forhold foreligger:
 Vesentlig forsinkelse i gjennomføringen av opplæringsdelen, grunnet forhold som
kandidaten selv rår over.
 Gjentatte eller vesentlige brudd fra kandidatens side på informasjons-, oppfølgingseller rapporteringsplikt, herunder unnlatt innsendelse av fremdriftsrapport, jf. § 9.
 Forsinkelse i fremdriften av forskningsprosjektet som er av en slik art at det skaper
begrunnet tvil om kandidaten vil kunne fullføre prosjektet innenfor avtalt tid. For å
danne grunnlag for tvungen avslutning må forsinkelsen skyldes forhold som
kandidaten selv rår over.
 Brudd på de forskningsetiske retningslinjer som gjelder for fagområdet, herunder fusk.
 Opptreden fra en kandidat som bryter med den tillit som må foreligge mellom
universitet og kandidat under gjennomføringen, herunder straffbare forhold knyttet til
gjennomføringen av ph.d.-utdanningen.
Vedtak om tvungen avslutning fattes av fakultetet.
Ph.d.-kandidater kan sies opp fra sin stilling når det er saklig grunn i virksomhetens eller
tjenestemannens forhold, jf. Lov om statens tjenestemenn §§ 8, 9 og 10, eller avskjediges ihenhold til § 15.

§ 6 Ph.d.-avtalen
Opptak til NTNUs ph.d.-utdanning formaliseres ved at skriftlig avtale underskrives av ph.d.kandidat, veiledere og det fakultet som kandidaten er tatt opp ved. Avtalen regulerer partenes
rettigheter og plikter i opptaksperioden og skal sikre at kandidaten deltar regelmessig i etaktivt forskermiljø og legge til rette for at ph.d.-utdanningen skal kunne gjennomføres til
avtalt tid. NTNU fastsetter avtaleskjema.
For ph.d.-kandidater med finansiering fra, tilsetting hos eller andre bidrag fra en ekstern part,skal det, i tråd med fastsatte retningslinjer, inngås egen avtale mellom kandidaten,
institusjonen og den eksterne part.
I tilfeller der ph.d.-kandidaten skal ha tilknytning til utenlandske institusjoner, må NTNUs
retningslinjer for slikt samarbeid følges, og egne avtaler inngås. Avtalen skal normalt
foreligge sammen med ph.d.-avtalen.

DEL III GJENNOMFØRING
§ 7 Veiledning
Arbeidet med doktoravhandlingen skal foregå under individuell veiledning. Fakultet, instituttog veiledere skal sammen sikre at ph.d.-kandidaten deltar i et aktivt forskningsmiljø.

Side 7 av 19

§ 7.1 Oppnevning av veiledere
Fakultetet selv oppnevner veiledere. Ph.d.-kandidaten skal som hovedregel ha minst toveiledere, der én oppnevnes som hovedveileder. Hovedveileder skal være oppnevnt på
opptakstidspunktet.
Hovedveilederen har det faglige hovedansvaret for kandidaten. Dersom fakultetet oppnevner
ekstern hovedveileder, skal det oppnevnes medveileder som er vitenskapelig ansatt ved
NTNU.
Medveiledere er fagpersoner som gir veiledning og som deler det faglige ansvaret forkandidaten med hovedveileder.
Habilitetsreglene i forvaltningslovens andre kapittel ”Om ugildhet” (§ 6-10) gjelder forveilederne og oppnevnte mentorer.
Alle veiledere skal ha doktorgrad eller tilsvarende kompetanse innenfor fagfeltet og væreaktive forskere. Minst én av de oppnevnte veilederne skal ha tidligere erfaring fra elleropplæring i veiledning av ph.d.-kandidater.
Fakultetet kan i tillegg oppnevne en eller flere mentorer som ikke fyller kompetansekravene
til veiledere, men som likevel bistår i veiledningen.
Ph.d.-kandidat og veileder kan be fakultetet om å oppnevne en annen veileder for kandidaten.
Veileder kan ikke fratre før ny veileder er oppnevnt. Tvister om veileders og kandidats faglige
rettigheter og plikter kan bringes inn av partene til behandling og avgjørelse ved fakultetet.

§ 7.2 Veiledningens innhold
Veilederne skal gi råd om formulering og avgrensning av tema og problemstillinger, drøfte og
vurdere hypoteser og metoder, drøfte resultater og tolkningen av disse, drøfte opplegg og
gjennomføring av fremstillingen, herunder disposisjon, språklig form, dokumentasjon m.v., og
gi hjelp til orientering i faglitteratur og datagrunnlag i forhold til bibliotek, arkiv, etc. Videreskal veilederne gi kandidaten veiledning i forskningsetiske spørsmål knyttet til avhandlingen.
Kandidat og veiledere skal ha jevnlig kontakt. Kontakthyppigheten skal fremgå av den årlige
fremdriftsrapporteringen, jf. § 9.
Kandidat og veiledere har en gjensidig plikt til å holde hverandre orientert om fremdriften iarbeidet og vurdere den i forhold til prosjektbeskrivelsen.
Veilederne plikter å følge opp faglige forhold som kan medføre forsinket gjennomføring av
forskerutdanningen, slik at denne kan fullføres innenfor normert tid.

§ 8 Opplæringsdel§ 8.1 Formål, innhold og omfang
Ph.d.-utdanningen skal være lagt opp slik at den skal kunne fullføres innenfor normert
tidsramme.

Side 8 av 19

Fakultetet har ansvar for at opplæringsdelen, sammen med avhandlingsarbeidet, gir utdanningpå høyt faglig nivå og i henhold til internasjonal standard, med gjennomføring av etvitenskapelig arbeid, trening i faglig formidling og innføring i forskningsetikk, vitenskapsteori
og vitenskapsmetode. Opplæringen skal sammen med forskningsarbeidet bidra til oppnåelse
av forventet læringsutbytte i henhold til det nasjonale kvalifikasjonsrammeverket.
Opplæringsdelen skal tilsvare minst 30 studiepoeng, hvorav minst 20 studiepoeng som
hovedregel skal avlegges etter opptak. Minst 20 studiepoeng skal bestå av studieplanfestede
emner på ph.d.-nivå. For at et masteremne skal kunne inngå i opplæringsdelen, kreves et nivåsom tilsvarer karakteren B eller bedre sammenholdt med NTNUs karakterskala. En kandidat
som har bestått eksamen i et emne med svakere karakter enn B, har rett til å gå opp på nytt
bare én gang i dette emnet for å forbedre karakteren.
Elementer som skal inngå i opplæringsdelen, kan ikke være eldre enn to (2) år ved
opptaksdato. Unntak kan innvilges dersom særlige faglige grunner taler for det. For ph.d.kandidater med bakgrunn fra forskerlinjen i medisinstudiet gjelder egne regler.
Fakultetet selv fastsetter hvilke elementer som kan inngå i opplæringsdelen, krav til
dokumentasjon og kriterier for bestått prøve ved eksamener. Dersom NTNU ikke selv
arrangerer hele opplæringsdelen, skal fakultetet legge forholdene til rette for at kandidaten får
tilsvarende opplæring ved andre institusjoner.
Kurs på doktorgradsnivå ved annen institusjon skal godkjennes når de fyller de faglige
kravene i opplæringsdelen, i samsvar med reglene i Lov om universiteter og høyskoler, § 3-5.
Som ledd i ph.d.-utdanningen skal ph.d.-kandidaten få veiledning om fremtidige
yrkesmuligheter i og utenfor akademia, herunder bevisstgjøring om den kompetansen som
kandidaten har oppnådd gjennom forskningsarbeidet.

§ 8.2 Kandidatens rettigheter ved permisjon
Ph.d.-kandidater som har foreldrepermisjon fra ph.d.-utdanningen, kan likevel følge
undervisning og avlegge eksamener i emner og kurs som skal inngå som en del av kandidatensopplæringsdel under permisjonstiden, i tråd med Lov om folketrygd (folketrygdloven),kapittel 14, § 14-10, fjerde ledd, og NAVs rundskriv til § 14-10, fjerde ledd av 18.12.2006,
sist endret 30.06.2009.

§ 9 Rapportering
I avtaleperioden skal ph.d.-kandidaten årlig levere skriftlige rapporter direkte til fakultetet om
fremdriften i ph.d.-utdanningen. Veilederne leverer årlig egen rapport til fakultetet og
instituttet. Rapportene skrives på fastsatt skjema og skal behandles konfidensielt når
opplysningene tilsier det.
Kandidat og veileder har et likeverdig ansvar for rapportering. Manglende eller mangelfull
fremdriftsrapportering fra kandidaten kan medføre tvungen avslutning av forskerutdanningen
før opptaksperiodens utløp, jf. § 5.7. Veiledere som unnlater å følge opp rapporteringsplikten
kan bli fratatt veilederansvaret.

Side 9 av 19

Fakultetet kan ved behov kreve særskilt rapportering.

§ 10 Ph.d.-avhandlingen§ 10.1 Krav til avhandlingen
Avhandlingen skal være et selvstendig, vitenskapelig arbeid som oppfyller internasjonale
standarder med hensyn til etiske krav, faglig nivå og metode innen fagområdet.
Avhandlingen skal bidra til å utvikle ny faglig kunnskap og ligge på et nivå som tilsier at den
vil kunne publiseres som en del av fagets vitenskapelige litteratur.
En avhandling kan ikke innleveres til bedømmelse av flere i fellesskap.
Avhandlingen kan bestå av en monografi eller en sammenstilling av flere mindre,
vitenskapelige arbeider. Dersom avhandlingen består av flere mindre arbeider, skal det
redegjøres for sammenhengen mellom dem.
Dersom et skriftlig arbeid er blitt til i samarbeid med andre forfattere, skal ph.d.-kandidaten
følge de normer for medforfatterskap som er allment akseptert innen fagområdet og i henhold
til internasjonale standarder. Dersom avhandlingen hovedsakelig består av artikler, skal
kandidaten normalt være hoved- eller førsteforfatter på minst halvparten av artiklene.
I avhandlinger hvor det inngår arbeider med flere forfattere, skal det følge en underskreveterklæring som beskriver kandidaten og medforfatternes innsats i hvert enkelt arbeid.
Kandidatens selvstendige bidrag i arbeidet må kunne identifiseres.
Fakultetet bestemmer hvilke språk som kan benyttes i en avhandling.

§ 10.2 Arbeider som ikke godtas
Arbeider eller deler av et arbeid som har vært godtatt som grunnlag for tidligere avlagteeksamener eller grader, kan ikke antas til bedømmelse. Data, analyser eller metoder fra
tidligere grader kan likevel benyttes som grunnlag for arbeid med ph.d.- prosjektet.
Ved bruk av publiserte arbeider kan disse ikke godtas som del av avhandlingen hvis de ved
opptakstidspunkt er eldre enn fem (5) år fra publiseringsdato. Fakultetet kan dispensere fra
dette kravet dersom spesielle forhold tilsier det.
Avhandlingen kan innleveres for bedømmelse ved kun ett lærested, jf. § 13.1.

§ 11 Meldeplikt om arbeidsresultater som har potensial fornæringsmessig utnyttelse
Regulering av rettigheter mellom samarbeidende institusjoner skal fastsettes i egen avtale.
NTNUs gjeldende regelverk skal danne utgangspunkt for hvilken meldeplikt ph.d.-kandidater
med tilsetting ved NTNU har for arbeidsresultater med næringsmessig potensial som gjøres i
arbeidsforholdet.

Side 10 av 19

For ph.d.-kandidater med ekstern arbeidsgiver skal tilsvarende meldeplikt nedfelles i avtale
mellom institusjonen, ph.d.-kandidaten og den eksterne arbeidsgiver.
For ph.d.-kandidater uten arbeidsgiver, skal tilsvarende meldeplikt nedfelles i opptaksavtalen
mellom institusjonen og ph.d.-kandidaten.

DEL IV FULLFØRING
§ 12 Bedømmelse§ 12.1 Grunnlag for bedømmelse
Ph.d.-graden tildeles på grunnlag av:
 godkjent og offentliggjort vitenskapelig avhandling godkjent gjennomføring av opplæringsdelen godkjent prøveforelesning over oppgitt emne godkjent offentlig forsvar av avhandlingen (disputas)§ 12.2 Tidsbruk fra innlevering til disputas
Fakultetet må tilstrebe at tiden fra innlevering til disputas er kortest mulig. Det skal normalt
ikke gå mer enn fem (5) måneder fra innlevering av avhandlingen til disputasen finner sted.
Det er hovedveileders ansvar å gjøre instituttet og fakultetet oppmerksom på at innlevering ernært forestående, slik at nødvendige forberedelser kan starte.

§ 13 Innlevering§ 13.1 Innlevering av avhandlingen
Søknad om å få avhandlingen bedømt kan først leveres når opplæringsdelen er godkjent.
Som vedlegg til søknaden skal følge: Avhandlingen i godkjent format og i henhold til NTNUs bestemmelser, i den form og
det antall eksemplarer fakultetet har bestemt.
 Dokumentasjon av nødvendige tillatelser, jf. § 5.1.
 Medforfattererklæringer der dette er påkrevd i henhold til § 10.1.
 Erklæring om doktorgradsarbeidet leveres inn til bedømmelse for første eller andregang.
 Erklæring om at doktorgradsarbeidet ikke er levert inn til bedømmelse ved annen
institusjon.
 Uttalelse fra hovedveileder
Fakultetet kan på selvstendig grunnlag avvise søknad om å få avhandlingen bedømt dersom
det er åpenbart at avhandlingen ikke holder høy nok vitenskapelig kvalitet og vil bli
underkjent av en komité. Vedtak om avvisning kan påklages av ph.d.-kandidaten til NTNUs
sentrale klagenemnd.

Side 11 av 19

Avhandlingen skal være offentlig tilgjengelig senest tre uker før disputas, jf. § 18.2.

§ 13.2 Behandling av søknaden
Fakultetet behandler søknad om å få avhandlingen bedømt. Søknad som ikke fyller kravene i§ 13.1 skal avvises.

§ 14 Oppnevning av bedømmelseskomité
Når fakultetet har godkjent søknad om å få avhandlingen bedømt, oppnevner fakultetet selv en
sakkyndig komité på minst tre medlemmer som skal bedømme avhandlingen,prøveforelesningen og disputasen. Fakultetet fastsetter samtidig en frist for når innstillingenskal foreligge. Fristen skal normalt ikke overstige tre (3) måneder.
Habilitetsreglene i forvaltningslovens § 6, jf. § 10 gjelder for komiteens medlemmer.
Komiteens sammensetning bør være klarlagt ved innleveringstidspunkt.
Bedømmelseskomiteen skal normalt settes sammen slik at: begge kjønn er representert
 minst to av medlemmene er uten tilknytning til NTNU
 minst ett av medlemmene har hovedstilling ved en utenlandsk institusjon
 alle medlemmene har doktorgrad eller tilsvarende kompetanse
Dersom kriteriene fravikes, skal dette begrunnes særskilt.
Instituttet fremmer forslag om bedømmelseskomité. Komiteens sammensetning skalbegrunnes med hensyn til hvordan den samlet dekker avhandlingens fagfelt. Fakultetet utpeker
en administrator blant komiteens medlemmer eller i tillegg til komiteens medlemmer.
Oppnevnte veiledere, kan ikke være medlem av bedømmelseskomiteen eller administrere den.
Fakultetet kan, ved frafall, oppnevne et settemedlem til bedømmelseskomiteen.
Kandidaten skal underrettes om forslaget til sammensetning av komité og har anledning til åinnlevere skriftlige merknader, senest innen én uke etter at forslaget til sammensetning er
gjort kjent for kandidaten.

§ 15 Bedømmelseskomiteens arbeid§ 15.1 Innhenting av supplerende opplysninger
Fakultetet skal sørge for at komiteens medlemmer mottar NTNUs “Veiledning om
bedømmelse av norske doktorgrader”.
Bedømmelseskomiteen kan kreve fremlagt ph.d.-kandidatens grunnlagsmateriale og
utfyllende eller oppklarende tilleggsinformasjon.
Bedømmelseskomiteen kan be veileder om å gjøre rede for veiledningen og arbeidet med
avhandlingen.

Side 12 av 19

§ 15.2 Omarbeiding av innlevert avhandling
Bedømmelseskomiteen kan på grunnlag av den innleverte avhandlingen og eventuelt
tilleggsmateriale, jf. § 15.1, anbefale at fakultetet gir tillatelse til mindre omarbeiding før
endelig innstilling foreligger. Komiteen skal gi en konkret oversikt i skriftlig form over hva
kandidaten må omarbeide.
Tillater fakultetet en mindre omarbeiding av avhandlingen, skal det gis en frist for slik
omarbeiding som normalt ikke skal være lengre enn tre (3) måneder. Det skal også fastsettes
en ny frist for oversendelse av komiteens endelige innstilling. Fakultets vedtak etter denne
paragrafen kan ikke påklages av ph.d.-kandidaten.
Dersom komiteen finner at dyptgripende endringer vedrørende teori, hypotese, materiale eller
metode er nødvendige for at arbeidet skal kunne anbefales til disputas, skal komiteen
underkjenne avhandlingen.

§ 15.3 Bedømmelseskomiteens innstilling
Bedømmelseskomiteen avgir innstilling om arbeidet er verdig til å forsvares for ph.d.-graden.
Innstilling og eventuelle dissenser skal begrunnes.
Bedømmelseskomiteens innstilling bør foreligge senest innen tre (3) måneder etter at komiteen
har mottatt avhandlingen. Anbefaler komiteen omarbeiding av avhandlingen og fakultetet
tillater dette, løper ny frist fra den dato avhandlingen leveres på nytt.
Bedømmelseskomiteens innstilling oversendes fakultetet, som forelegger denne for ph.d.kandidaten. Kandidaten gis en frist på ti (10) arbeidsdager til å fremme skriftlige merknader til
innstillingen. Hvis kandidaten ikke ønsker å fremme merknader, skal fakultetet snarest
underrettes skriftlig om dette.
Ph.d.-kandidatens eventuelle merknader skal sendes fakultetet. Fakultetet fatter vedtak i sakeni samsvar med § 16.

§ 15.4 Retting av formelle feil i avhandlingen
Et innlevert arbeid kan ikke trekkes tilbake før det er endelig avgjort om det er verdig til å
forsvares for ph.d.-graden.
Ph.d.-kandidaten har anledning til å rette formelle feil i avhandlingen etter innlevering.
Kandidaten må da utarbeide en fullstendig oversikt over de feil (errata) som ønskes rettet og
sende denne inn senest fire (4) uker før komiteens frist for avlevering av innstilling. Retting av
formelle feil kan bare skje én gang.

§ 16 Fakultetets behandling av bedømmelseskomiteens innstilling
Fakultetet fatter, på grunnlag av bedømmelseskomiteens innstilling, vedtak om ph.d.avhandlingen er verdig til å forsvares.

Side 13 av 19

Enstemmig innstilling
Dersom komiteen avgir enstemmig innstilling og fakultetet finner å legge den enstemmige
innstillingen til grunn for sitt vedtak, fatter fakultetet selv vedtak i samsvar med den
enstemmige innstillingen.
Dersom fakultetet finner at det foreligger begrunnet tvil om komiteens enstemmige innstillingskal legges til grunn, skal fakultetet selv søke nærmere avklaring fra bedømmelseskomiteenog/eller oppnevne to nye sakkyndige som avgir individuelle uttalelser om avhandlingen. Sliketilleggsuttalelser eller individuelle uttalelser skal forelegges ph.d.-kandidaten, som gis
anledning til å komme med merknader.
Fakultetet fatter vedtak i saken på grunnlag av innstillingen og de innhentede uttalelsene.
Delt innstilling
Dersom komiteen avgir delt innstilling og fakultetet finner å legge flertallets uttalelser til
grunn for sitt vedtak, fatter fakultetet vedtak i samsvar med flertallets innstilling. Dersom
komiteen avgir delt innstilling og fakultetet vurderer å legge mindretallets uttalelser til grunn
for sitt vedtak, kan fakultetet søke nærmere avklaring fra bedømmelseskomiteen og/eller
oppnevne to nye sakkyndige som avgir individuelle uttalelser om avhandlingen. Sliketilleggsuttalelser eller individuelle uttalelser skal forelegges ph.d.-kandidaten, som gis
anledning til å komme med merknader. Dersom begge de nye sakkyndige slutter seg til
flertallets innstilling i den opprinnelige komitéinnstillingen, skal denne innstillingen følges.
Kandidaten skal underrettes om utfallet etter behandling av uttalelser fra nye sakkyndige.

§ 17 Ny innlevering
En ph.d.-avhandling som ikke er funnet verdig til forsvar, kan bedømmes i omarbeidet utgave
først seks (6) måneder etter at fakultetet har fattet sitt vedtak. Fakultetet oppnevner da en ny
bedømmelseskomite, der minst ett av medlemmene fra den opprinnelige komiteen bør gjenoppnevnes.
Ny bedømmelse kan bare finne sted én gang.
Ph.d.-kandidaten skal ved ny innlevering opplyse om at arbeidet tidligere har vært bedømt og
ikke blitt funnet verdig til å forsvares.

§ 18 Offentliggjøring av avhandlingen§ 18.1 Krav til den trykte avhandlingenNår avhandlingen er funnet verdig til å forsvares, skal ph.d.-kandidaten levere den trykte
avhandlingen til fakultetet i godkjent format og i henhold til NTNUs bestemmelser, i det
antallet fakultetet har bestemt.
Ph.d.-kandidaten skal levere fakultetet et kortfattet sammendrag av avhandlingen på engelsk og
norsk. Dersom avhandlingen hverken er skrevet på engelsk eller norsk, skal det i tillegg
leveres et sammendrag på avhandlingens språk. Både avhandlingen og sammendraget skal,
gjøres offentlig tilgjengelig og fakultetet har ansvar for at dette skjer.

Side 14 av 19§18.2 Offentliggjøring
Avhandlingen skal være offentlig tilgjengelig senest tre (3) uker før dato for offentlig forsvar.
Avhandlingen gjøres tilgjengelig i den form den ble innlevert til bedømmelse, eventuelt etteromarbeiding på grunnlag av komiteens foreløpige kommentarer, jf. § 15.2.
Det kan ikke legges restriksjoner på offentliggjøring av en doktorgradsavhandling med unntak
av en på forhånd avtalt utsettelse av datoen for offentliggjøring. Slik utsettelse kan finne sted
for at institusjonen og eventuelt ekstern part som helt eller delvis har finansiert ph.d.utdanningen, skal kunne ta stilling til eventuell patentering. Ekstern part kan ikke stille krav
om at hele eller deler av ph.d.-avhandlingen ikke skal kunne offentliggjøres, jf. § 5.5.
Ved publisering av avhandlingen skal kandidater følge gjeldende retningslinjer for kreditering
av institusjoner. Hovedregelen er at en institusjon skal oppgis som adresse i en publikasjon
dersom den har gitt et nødvendig og vesentlig bidrag til eller grunnlag for en forfattersmedvirkning til det publiserte arbeidet. Samme forfatter skal oppgi også andre institusjoner
som adresse dersom disse i hvert enkelt tilfelle tilfredsstiller kravet til medvirkning.

§ 19 Doktorgradsprøve§ 19.1 Prøveforelesning
Før disputas kan finne sted, jf. § 15, skal ph.d.-kandidaten forelese. Prøveforelesningen er enselvstendig del av doktorgradsprøven og skal være over oppgitt emne. Hensikten er å prøve
kandidatens evne til å tilegne seg kunnskaper utover avhandlingens tema og evnen til å
formidle disse i en forelesningssituasjon.
Bedømmelseskomiteen oppgir emne for prøveforelesning og forestår selv vurderingen. Tittel
for prøveforelesning kunngjøres for ph.d.-kandidaten ti (10) arbeidsdager før forelesningen.
Emnet for forelesningen skal ikke stå i direkte forbindelse med temaet for avhandlingen.
Prøveforelesningen skal skje på avhandlingsspråket, med mindre fakultetet godkjenner etannet språk.
Bedømmelseskomiteen avgjør om prøveforelesningen er bestått eller ikke bestått. Det skalbegrunnes dersom prøveforelesningen underkjennes.
Prøveforelesningen skal være bestått før disputas kan avholdes.

§ 19.2 Offentlig forsvar av avhandlingen (disputas)
Offentlig forsvar av avhandlingen skal finne sted etter at prøveforelesningen er avholdt og
godkjent, og innen to (2) måneder etter at institusjonen har funnet avhandlingen verdig til å
forsvares.
Tid og sted for det offentlige forsvaret skal kunngjøres minst ti (10) arbeidsdager før det
avholdes.
Den komiteen som opprinnelig har bedømt avhandlingen, bedømmer også det offentlige
forsvaret. Det offentlige forsvaret skjer på avhandlingsspråket med mindre fakultet, etter
forslag fra bedømmelseskomiteen, godkjenner et annet språk.
Side 15 av 19

Det skal normalt være to opponenter. De to opponentene skal være medlemmer av
bedømmelseskomiteen og utpekes av fakultetet.
Det offentlige forsvaret ledes av dekanus eller den fakultetet bemyndiger. Den som lederdisputasen, gjør kort rede for innleveringen og bedømmelsen av avhandlingen. Deretter
redegjør ph.d.- kandidaten for hensikten med og resultatene av den vitenskapelige
undersøkelsen.
Førsteopponenten innleder og andreopponenten avslutter opposisjonen. Øvrige
tilstedeværende som ønsker å delta i drøftingen (ex auditorio), må gi melding om dette til
disputasens leder innen det tidspunkt denne fastsetter og kunngjør ved åpningen av
disputasen.
Bedømmelseskomitéen avgir innstilling til fakultetet der den gjør rede for hvordan den har
vurdert forsvaret av avhandlingen. Innstillingen skal vurdere avhandlingens nivå i forhold tilinternasjonal standard i faget, og konkludere med om disputasen bør bli godkjent eller ikke
godkjent.

§ 20 Godkjenning av doktorgradsprøve
Fakultetet selv fatter vedtak om godkjenning av doktorgradsprøven på grunnlag av
bedømmelseskomiteens innstilling.
Dersom bedømmelseskomiteen ikke godkjenner prøveforelesningen, må det avholdes ny
prøveforelesning. Ny prøveforelesning må holdes over nytt emne og ikke senere enn seks (6)måneder etter første forsøk. Ny prøveforelesning kan bare holdes én gang. Forelesningen
bedømmes så vidt mulig av den samme komité som den opprinnelige, dersom ikke fakultetet
har bestemt noe annet.
Dersom fakultetet ikke godkjenner disputasen, kan ph.d.-kandidaten forsvare avhandlingen på
nytt én gang. Fakultetet fastsetter tidspunkt for ny disputas. Disputasen bedømmes så vidt
mulig av den samme komité som den opprinnelige.

§ 21 Kreering og vitnemål
På grunnlag av godkjent opplæringsdel, vitenskapelig avhandling og doktorgradsprøve,
kreerer fakultetet kandidaten til philosophiae doctor og utsteder vitnemål. Vitnemål forkandidater som har gjennomført et tverrfakultært ph.d.-program, utstedes av vertsfakultetet.
I vitnemålet skal det gis opplysninger om den faglige opplæringen kandidaten har deltatt i,
tittel på avhandlingen, emne for prøveforelesning og veiledere. Vitnemålet underskrives av
dekanus.
I tillegg til vitnemålet fra fakultetet, får doktoren et doktorgradsdiplom underskrevet av rektorog dekanus.

Side 16 av 19

§ 22 Vedlegg til vitnemål (Diploma Supplement)
NTNU skal utstede vedlegg til vitnemålet i tråd med gjeldende retningslinjer for Diploma
Supplement.

DEL V KLAGE, IKRAFTTREDELSE OG
OVERGANGSBESTEMMELSER§ 23 Klage§ 23.1 Klage over avslag på søknad om opptak, vedtak om opphør av
studierett, klage over avslag på søknad om godkjenning av elementer iopplæringsdelen
Avslag på søknad om opptak, vedtak om opphør av studierett og klage på søknad om
godkjenning av elementer i opplæringsdelen kan påklages etter reglene i forvaltningslovens §§28 flg. Grunngitt klage sendes fakultetet. Blir avslaget opprettholdt, sendes klagen til Den
sentrale klagenemnd ved NTNU til endelig avgjørelse.

§ 23.2 Klage på sensur eller formelle feil ved eksamen i opplæringsdelen
Eksamener som er avlagt under opplæringsdelen, kan påklages etter Lov om universiteter og
høyskoler 1. april 2005, § 5-3 ”Klage over karakterfastsetting” og § 5-2 ”Klage over formelle
feil ved eksamen”.
Behandling av mistanke om fusk eller forsøk på fusk følger NTNUs fastsatte rutiner for dette.

§ 23.3 Klage over avslag på søknad om bedømmelse, ikke godkjent
avhandling, prøveforelesning eller forsvar
Avslag på søknad om å få avhandlingen bedømt og vedtak om ikke godkjent avhandling,
prøveforelesning eller forsvar kan påklages etter reglene i forvaltningslovens §§ 28 flg.
Grunngitt klage sendes fakultetet. Fakultetet kan oppheve eller endre vedtaket hvis det finnerklagen begrunnet. Hvis fakultetet ikke tar klagen til følge, sendes klagen til NTNUs sentraleklagenemnd til avgjørelse. Klageinstansen kan prøve alle sider ved det påklagede vedtak.
Dersom fakultetet eller klageinstansen finner grunn til det, kan det oppnevnes enkeltpersoner
eller et utvalg til å foreta en vurdering av den foretatte bedømmelse og de kriterier denne
bygger på, eller til å foreta en ny eller supplerende sakkyndig vurdering.

§ 24 Fellesgrader og cotutelle-avtaler§ 24.1 Fellesgrader og cotutelle-avtaler
NTNU kan inngå avtale med en eller flere norske eller utenlandske institusjoner om samarbeid
i form av fellesgrader eller cotutelle-avtaler.

Side 17 av 19

For fellesgrad og cotutelle-samarbeid gjelder retningslinjer vedtatt i Styret 04.12.08 (S-sak
83/08).

§ 24.2 Fellesgrader
Med fellesgrader menes et samarbeid mellom flere institusjoner, der alle i fellesskap har
ansvar for doktorgradsprogrammet, opptak, veiledning, gradstildeling og annet som er
beskrevet i denne forskriften. Samarbeidet organiseres normalt i et konsortium og reguleres i
avtale mellom konsortiedeltakerne. For fullført fellesgrad utstedes felles vitnemål i form av:a) et vitnemålsdokument utstedt av alle konsortiemedlemmene, b) et vitnemål fra hver av
konsortiedeltakerne, eller en kombinasjon av a) og b).
Fellesgrader skal normalt bare inngås dersom det fra før er et etablert, stabilt faglig samarbeid
mellom institusjonen og minst en av de andre konsortiedeltakerne.

§ 24.3. Cotutelle-avtaler
Med cotutelle-avtaler menes felles veiledning av ph.d.-kandidater og samarbeid om utdanningav ph.d-kandidater. Cotutelle-avtalen inngås mellom institusjonene for hver enkelt kandidatog må bygge på et stabilt faglig samarbeid mellom institusjonene.

§ 24.4 Krav ved fellesgrader og cotutelle
Ved avtaler om fellesgradssamarbeid og cotutelle kan rektor dispensere fra forskriften, dersom
det er nødvendig av hensyn til regelverket ved de samarbeidende institusjonene. Slike unntak
skal, både enkeltvis og samlet, fremstå som fullt ut forsvarlige ut fra de faglige
kvalitetskravene som stilles til en tilsvarende ph.d.-grad ved NTNU. Kvalifikasjonskrav for
opptak, krav om at avhandlingen skal være offentlig tilgjengelig og krav om offentlig disputas
med en habil bedømmelseskomité kan ikke fravikes.
Avtaler om fellesgrad og cotutelle må som et minimum regulere opptak, finansiering,opplæringsdel, veiledning, opphold ved institusjonene, rapporteringsplikt, avhandlingens
språk, avhandlingens form, bedømmelse, gradstildeling, vitnemål og rettigheter til resultater.
Avtalen undertegnes av rektor.
Ph.d.-utdanningen ved samarbeidsinstitusjonen må også ha et omfang av tre års normert
studietid. Kandidaten må tas opp ved begge institusjonene.

§ 25 Ikrafttredelse
Forskriften trer i kraft fra og med 1. august 2012. § 15 gjelder for kandidater som leverer inn
avhandlingen fra og med 1. april 2012. Samtidig oppheves forskrift 7. desember 2005 nr.
1685 for graden philosophiae doctor (ph.d.) ved Norges teknisk-naturvitenskapelige
universitet (NTNU).

Orienteringssak:

Side 18 av 19

O-sak 1/12

Orientering om tildelingsbrev fra Kunnskapsdepartementet for 2012
Notat

Eventuelt:
1)
Styring og ledelse:
Rektor orienterte om de forberedelser som må gjøres i forb. med utløp av funksjonsperiode
for rektor og dekaner i 2013. Styret vil få en sak i februarmøtet med en plan for vurdering av
erfaringer med eksisterende ordning, og prosessplan for når de ulike lederposisjonene skal
besettes. Valg til Styret går på vanlig måte for interne representanter. Oppnevning av eksterne
styremedlemmer fra departementet forventes våren 2013.
2)
Bjarne Foss etterlyste styresak vedr. NTNUs grenseflater mot randsoneselskaper.
Rektor orienterte om at saken planlegges i april-møtet.
3)
Helge Holden etterspurte ordning med forsikring for ansatte også på reise.
Trond Singsaas orienterte om at det kommer en orienteringssak til Styret i løpet av våren
*****Neste møte i Styret er mandag 27.02. 2012*****
Sakskart, saker og protokoller for styrets møter legges ut på flg. adresse:
http://www.ntnu.no/styret/saker_prot2007

Side 19 av 19